kardosdrur/scandi-wiki huggingface dataset:
Aly & AJ

Aly og Aj er et par søstre, der sammen danner en teen-popgruppe. 
Sangerne er Alyson Michalka, kendt som "Aly", og Amanda Michalka, kendt som AJ.
de blev født i Torance, Californien, men tilbragte en del af deres barndom i Seattle, Washington.
De er begge skuespillere, sangere, sangskrivere og guitarister.

Album 
 2005: Into the Rush
 2006: Acoustic Hearts of Winter
 2007: Insomniatic
 2017: Ten Years

Singler 
 2005: Rush
 2006: Chemicals React
 2006: Greatest Time of Year
 2007: Potential Breakup Song
 2008: Like Whoa
 2017: Take Me

Soundtracks 
 2005: Ice Princess – writer/performer: "No One"
 2005: Now You See It... – performer: "Do You Believe in Magic"
 2006: The Santa Clause 3: The Escape Clause – writer/performer: "Greatest Time of Year"
 2007: The Game Plan – performer: "Do You Believe In Magic"
 2007: Bring It On: In It to Win It – writer/performer: "Division"

Par
Musikgrupper fra USA
Anna Bård

Anna Bård Larsen (født 2. april 1980 i København) er en dansk skuespillerinde og model. Hun har medvirket i en mængde reklamefilm på fjernsyn, i et par film og en enkelt optræden i Klovn, i episode 20: "Franks fede ferie".

Filmograpfi 
 Regel nr. 1 (2003)....som BJ-girl
 Overlagt (2004)....som Louise
 Betonhjerter (2005)....som Sussie
 Brutal Incasso (2005)....som Louise
 Far til fire – i stor stil (2006)....som pige
 Westbrick Murders (2007)....som Barbara
 Pistoleros (2007)....som stripper

Fjernsyn 
 Klovn (2005)....som strandpige
 Deal or no Deal (2006)...som kuffertpige #11
 2900 Happiness (2008) ....som Lea

Kilder

Eksterne henvisninger 
 

Skuespillere fra Danmark
Personer fra København
Laurids Kjærulf

Laurids Mortensen Kjærulf (1647 – begravet 25. februar 1729) var en dansk godsejer, bror til Anders Kjærulf.

Han var søn af Morten Laursen Kierulf og var ridefoged på godset Gammel Wiffertsholm i Himmerland. I 1679 døde godsets ejer, og den daglige ledelse var lagt i hænderne på Laurids Kierulf, som kort efter (1680) købte den på auktion. Han blev en holden man og var også pengeudlåner. 11. april 1724 gjorde kongen ham og hans bror til adelsmand, og da han døde i 1729, efterlod han sig en stor formue. 

Han blev 22. oktober 1685 gift i Solbjerg Kirke med Karen Giesmann, men efterlod ikke overlevende sønner.

Kilder 
 Profil på Geni.com

Danskere i 1600-tallet
Danskere i 1700-tallet
Godsejere fra Danmark
Laurids
Catharine Frydendahl

Catharine Elisabeth Frydendahl, født Møller (30. november 1760 i København, død 30. november 1831 sammesteds) var en dansk operasanger og primadonna af dansk opera i 1700-tallet.

Catharine Frydendahl var barn af handskemager Hans Jacob Møller og hans kone Kirstine Matthiesen. I 1776 blev hun elev ved Det Kongelige Teaters operaskole. I 1777 debuterede hun (i syngespillet Skovbyggeren) og blev hurtigt en af de store talenter på den danske operascene. Sammen med tenoren Michael Rosing muliggjorde hun, at opera seria kunne opføres på det kongelige teater med danske sangere. Hun var også en af de første danske sangerinder til at give selvstændige koncerter, på trods af at eksperter bedømte hendes stemme for at have et stort uudnyttet potentiale. Catharine gjorde sig også i skuespil, men blev ikke anset for så god i denne branche. Som person blev hun beskrevet som en ovenud besværlig og intrigant diva som skændtes med ledelsen og bagtalte kollegaerne, som måske endda drev hendes rivalinde Caroline Halle i landflygtighed til Sverige, og i 1780 blev hun og hendes daværende mand smidt i fængsel efter et skænderi med teaterledelsen. Hun trak sig tilbage fra Det Kongelige Teater i 1821 og gav den sidste koncert i 1823.

Catharine var gift først med hofviolinist Jørgen Berthelsen (fra 1789) og dernæst efter hans død med skuespiller Peter Jørgen Frydendahl (fra 1797). Hun fik fire børn: Hans Jørgen (1790), Frederik Wilhelm (1791), Hans Wilhelm (1798) og Augusta Caroline Henriette (1799).

Hun er begravet på Garnisons Kirkegård. Der findes et portrætmaleri af Jens Juel (privateje) og en tegning af samme (Den Kongelige Kobberstiksamling).

Kilder 
 Historiske Meddelelser om København, Fjerde række, 2. bind, s. 227.

Eksterne henvisninger 
 Catharine Frydendahl på Kvinfo.dk (Dansk Kvindebiografisk Leksikon)

Teaterskuespillere fra Danmark
Operasangere fra Danmark
Personer i Dansk Biografisk Leksikon
Personer i Dansk Kvindebiografisk Leksikon
Personer fra København
Danskere i 1700-tallet
Danskere i 1800-tallet
Sousse

Sousse i Tunesien er landets 3. største by med  indbyggere.

Sousse ligger ud til Middelhavet. Det er en havneby og badeby med mange turister.

Sousse er en gammel by, grundlagt ca. 800 f.kr. af fønikerne. Byen hed da Hadrumetum, og det navn beholdt byen under romernes indtog og erobring af Karthago og Nordafrika.

Da det Byzantinske Rige kom til magten i 400-tallet, skiftede byen navn til Justiniapolis. Araberne ødelagde byen i 700-tallet, men den blev genopbygget 100 år senere, fra den tid stammer Ribat-fæstningen, Kasbah-fæstningen med bymuseet samt bymuren, der omkranser den arabiske bydel, medinaen.

Medinaen den gamle bydel, er i dag med på UNESCO's Verdensarvsliste.
 
Den store Moské er et andet af byens historiske levn, som en del af Ribat-fæstningen fra 800-tallet.

Rejser man til Sousse med fly, lander man i Tunesiens nyeste lufthavn Enfidha Airport Lufthavnen ligger ca. 45 km nord for Sousse tæt på jernbanen Tunis-Sousse.

Nye hoteller ved Sousse 
I 1956 blev Tunesien selvstændig efter Frankrigs besættelse. Landets første præsident blev Habib Bourguiba. Han, indså at turisme var en del af Tunesiens fremtid. Omkring Sousse blev der bygget mange hoteller for arabiske oliepenge. Ejerskab/Lederskab af disse hoteller tilfaldt Bourguibas hjælpere. Det medførte imidlertid at PLO med Yasser Arafat i spidsen slog sig ned i Tunesien tæt på Tunis by efter princippet noget for noget. 1985 blev PLO's hovedkvarter bombet af det israelske luftvåben.

I Sousse findes Kasbah-Museet, hvor der er mange romerske mosaikker.

Se også 

 Angrebet i Sousse 2015

Referencer 

Byer i Tunesien
Vabel

En vabel er en væskefyldt blære, som kan gøre ondt.

Der er flere årsager til vabler:
 Man får dem ved for meget friktion på huden. De forekommer ofte på fødderne pga. gnavende sko, men kan dog også forekomme på hænder pga. hårdt håndarbejde.
 Brandvabel; i munden pga. for varm mad – eller på huden.
 Visse insektstik forårsager vabler.

Væsken i en vabel kaldes lymfevæske

Kropsskader
Mike Todd

Michael Todd (22. juni 1909 – 22. marts 1958) var en amerikansk teater- og filmproducer, bedst kendt for filmen Jorden rundt i 80 dage fra 1956, som vandt en Oscar for bedste film. Han er også kendt som en af Elizabeth Taylor's ægtemænd.

Eksterne henvisninger 

 

Filmproducere fra USA
Omkomne ved flyulykker
Slaget ved Contreras

Slaget ved Contreras, der også omtales som Slaget ved Padierna, fandt sted den 19. og 20. august 1847 som led i de afsluttende træfninger i den mexicansk-amerikanske krig. Kampene fortsatte den følgende dag i Slaget ved Churubusco.

Optakt 
Under fremrykningen mod Mexico City fandt den amerikanske hær under generalmajor Winfield Scott vejen mod nord blokeret af en stærk mexicansk styrke ved "el peñon" (nær lufthavnen i vore dages Mexico City).  Scott gjorde holdt ved "peña pobre" sydvest for Mexico City og lod en styrke rykke vestpå fra Zacatepet-højden over lavamarken "pedregal" til byen 
San Jerónimo for at falde den mexicanske styrke i flanken ved "Rancho Padierna" langs Contreras. Den mexicanske præsident og øverstbefalende Antonio López de Santa Anna sendte nordhæren på ca. 5.000 mand under Gabriel Valencia af sted for at angribe den amerikanske flanke. Slaget ved Contreras eller Padierne blev indledt den 19. august 1847 og kulminerede ved daggry den 20. august i udkanten af Mexico City. 

Den mexicanske indsats var kendetegnet ved intern strid og forræderi, men tropperne kæmpede godt individuelt, og hvis slaget havde været bedre planlagt og styret, kunne det have haft stor betydning for den afsluttende fase af krigen.

Slaget 
Amerikanerne angreb og slog general Valencia's nordhær på flugt ved Contreras. I angrebet deltog brigadegeneral Franklin Pierce, som førte en brigade af tropper fra den regulære hær. Under kampen blev Pierce alvorligt såret, da hans hest faldt ned over ham. De mexicanske styrker bestod af en del af resterne af den nordlige division under ledelse af general Gabriel Valencia, kavaleriet fra Guanajuato, styrkerne under general Frontera (som døde i slaget), guerillaen fra Reina samt forstærkningerne under general Perez fra Santa Annas hær.

Efter slaget 
Efter flugten fra Valencia faldt den mexicanske hovedstyrke ved San Antonio tilbage til Churubusco.  Efter at de amerikanske styrker havde erobret San Antonio, forenedes de med styrkerne fra Contreras til det kommende angreb på Churubusco.

Referencer 
 Nevin, David; editor The Mexican War (1978)
 Gen. Winfield Scott's officielle rapport om slaget 
 Alcara, Ramon et al. "Apuntes Para la Historia de la Guerra entre Mexico y los Estados Unidos", Mexico City.
 Ramsey, Albert C. "The Other Side", New York, John Wiley, 1850.
 Prieto, Guillermo. "Apuntes históricos"
 Frías, Heriberto. "La batalla de Padierna"

Mexicansk-amerikanske krig
Daniel Alves

Daniel Alves da Silva (født 6. maj 1983 i Juazeiro, Brasilien), eller mere almindeligt brugt Dani Alves, er en brasiliansk tidligere fodboldspiller, der spillede højreback for den spanske klub FC Barcelona. Han spillede i mange år i henholdsvis Sevilla FC og FC Barcelona i den bedste spanske række frem til 2016, hvor han skiftede til italienske Juventus. Han har desuden rundet 100 landskampe for .

Han blev fire gange blevet valgt til FIFPro World XI. Især i 2012 og 2013 har det ført til meget diskussion, da han ikke var i brugernes top 3 af højrebacks, i den brugerundersøgelse FIFA havde lavet i 2012 og 2013.

Den 2. juni 2016 annoncerede Alves sin afgang fra FC Barcelona. 4. juni 2016 bekræftede Alves under et interview i en italiensk tv-station, at han næste sæson skal spille i Juventus.

Referencer

Eksterne henvisninger 

 Daniel Alves uofficielle hjemmeside 
 footballdatabase.com – Daniel Alves' profil, karriere, tidslinje og detaljeret statistik
 danielalves.net 
 midfielddynamo.com  – Artikel om Daniel Alves

Fodboldspillere fra Brasilien
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Deltagere ved verdensmesterskabet i fodbold 2022
Fodboldspillere fra Sevilla FC
Fodboldspillere fra FC Barcelona
Fodboldspillere fra Juventus F.C.
Fodboldspillere fra Paris Saint-Germain
Fægtning under sommer-OL 2008

Fægtning under Sommer-OL 2008 var med på det olympiske program for 26. gang under 2008 i Beijing 9. til 17. august. Der var ti olympiske titler, tre individuelle og to i hold for mænd og tre individuelle og to holdkonkurrencer for kvinder.

Medaljeoversigt

Individuel 

*Deltager også i holdfægtning.

Hold (4 pers.) 

**Jean-Michel Lucenay modtog ingen guldmedalje.
***Doris Willette modtog ingen sølvmedalje.
****Vincent Anstett modtog ingen guldmedalje.

Sportsgrene under sommer-OL 2008
2008
Tranquillo Barnetta

Tranquillo Barnetta (født 22. maj 1985 i St. Gallen) er en schweizisk fodboldspiller. Han spiller på midtbanen for FC St. Gallen og på Schweiz' fodboldlandshold. Barnettas forældre er italienske, men han voksede op i nærheden af St. Gallen og har spillet for det schweiziske landshold siden han var 21 år gammel.

Barnetta begyndte karrieren hos FC St. Gallen, men blev tidligt hentet af tyske Bayer Leverkusen.

Eksterne henvisninger 

Fodboldspillere fra Schweiz
Fodboldspillere fra FC St. Gallen
Fodboldspillere fra Bayer 04 Leverkusen
Personer fra Sankt Gallen
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Christiane Gyldenløve

Christiane Gyldenløve (født 7. juli 1672 – død 12. september 1689 i Gråsten) var uægte datter af kong Christian 5. af Danmark og dennes elskerinde Sophie Amalie Moth. Hun blev gift 8. november 1686 med greve Frederik Ahlefeldt til Tranekær og Gråsten.

Danske kongers uægte børn
Fistel

En fistel (fra latin fistula = rør) er en abnormal forbindelse mellem to organer som normalt ikke skal være der. For eksempel kan det opstå fistler mellem tarmen og bughulen ved forskellige tarmsygdomme, bl.a. Crohns sygdom.

Fistel kan også benyttes i sangsammenhæng. Da betyder det at gå op i toneleje – falset (mandestemme) – "...at gå op i fistel".

Se også 
 Vesico-vaginal fistula

Sygdomme
Miley Stewart

Miley Ray Stewart eller Hannah Montana er en fiktiv person spillet af Miley Cyrus fra serien Hannah Montana, hovedpersonen. Serien fokuserer på Miley, som lever et dobbeltliv som en almindelig teenager om dagen og som Hannah Montana om aftenen. Ingen kender begge hendes identiteter, bortset fra vennerne og familien.

Eksterne henvisninger 
 

Tv-seriefigurer
Lindos

Lindos (græsk Λινδος) er en by og et arkæologisk udgravningsområde beliggende på østkysten af den græske ø Rhodos, 55 km syd for Rhodos by. Byen er et populært turistmål, da den er den eneste af Rhodos's tre antikke byer, der stadig består som bysamfund.

Ovenfor den nyere del af byen ligger Lindos' akropolis, som er et naturligt fort, som gennem tiderne er blevet successivt udbygget af antikkens grækere, romere, byzantinere, korsfarerriddere og osmannerne.

Byen er også kendt som "Den hvide by". Den har flere tag-restauranter.

Området blev i 1904 udgravet af de danske arkæologer Christian Blinkenberg og Karl Frederik Kinch.
De fandt bl.a Lindos Tempelkrønnike fra 99 f.Kr.
Korsridderne befæstede i 1300-tallet Akropolis, og fra denne tid ses de store mure og rester af enkelte bygningsværker.

Turistattraktioner 
De slanke søjler i Athenetemplet stammer fra det 4. århundrede f.Kr..

Inden opturen til fortet findes en mindeplade for de danske arkæologer Karl Frederik Kinch og Christian Blinkenberg, som fandt Den Lindiske Tempelkrønike, der nu findes på Nationalmuseets Antiksamling i København.

Galleri

Arkæologiske fund 

Byer i Grækenland
Rhodos
Revoltage

Revoltage er en dansk rapgruppe som blev dannet i 2005 på Nørrebro. Folkene bag Revoltage har lavet hip-hop igennem ti år, og indspillede deres første demo i Skårup ungdomsklub sommeren 1998, og har blandt andet spillet sammen med Per Vers, Supajan, og Johan Olsen. De vandt også prisen for årets nye navn ved Danskrap Awards 2008.

Gruppen har tidligere eksisteret under navnene "Tretredjedele" og "Låkums Poeterne".

Diskografi
Kaos I Myldretiden

Eksterne henvisninger 

Officielt websted 

Hiphopgrupper fra Danmark
Musikgrupper fra 2005
Sikringsstyrelsen

Sikringsstyrelsen, senere Den Sociale Sikringsstyrelse, var en statslig styrelse under Velfærdsministeriet, som 2009 opgik i Pensionsstyrelsen.

Styrelsen arbejdede med at sikre borgernes sociale rettigheder, bl.a. i form af international pension og social sikring, på tværs af landegrænser. Det skete ved at træffe afgørelser i personsager. Samtidig vejledte styrelsen borgerne om reglerne på styrelsens område.

Sikringsstyrelsen blev oprettet  1.4.1973 og blev i 1989 opdelt i Arbejdsskadestyrelsen og Socialstyrelsen. I 1992 blev Sikringsstyrelsen genoprettet og hørte frem til november 2007 under det nu nedlagte Socialministeriet. Styrelsen beskæftigede i 2007 141 årsværk.

Direktører 

 1972-1976: Per Loft
 1976-: Asger Friis
 -2009: Kirsten Thorball

Danske styrelser
Velfærdsministeriet
Ophørt i 1989
Etableret i 1992
Ophørt i 2009
Savage Amusement

Savage Amusement er at album af det tyske heavy metal-band Scorpions, som blev udgivet i 1988.

Spor 
 "Don't Stop At The Top"  (musik Schenker / tekst Meine-Rarebell)   – 4:03
 "Rhythm of Love"  (Schenker / Meine)   – 3:47
 "Passion Rules The Game"  (Rarebell / Meine)   – 3:58
 "Media Overkill"  (Schenker / Meine)   – 3:32
 "Walking On The Edge"  (Schenker / Meine)   – 5:05
 "We Let It Rock...You Let It Roll"  (Schenker / Meine)   – 3:38
 "Every Minute Every Day"  (Schenker / Meine)   – 4:21
 "Love On The Run"  (Schenker / Meine-Rarebell)   – 3:35
 "Believe In Love"  (Schenker / Meine)   – 5:20

Placering på hitlister

Album 
Billboard (Nordamerika)

Singler

Eksterne henvisninger 
 

Scorpions-album
Album fra 1988
Beskyttelsesdemokrati

Beskyttelsesdemokrati er et en demokratimodel, der indebærer, at alle borgere beskyttes imod andre borgeres eller statens krænkelser af borgernes rettigheder. Særligt rettighederne til liv, frihed og ejendom skal beskyttes, idet de vurderes som værende særligt væsentlige og dermed ukrænkelige. Konkret skal det ske ved at borgerne har en retsgaranti på deres rettigheder. 

I beskyttelsesdemokratiet er den demokratiske deltagelse knyttet til det politiske system og især valgdeltagelsen. Dermed er deltagelse i demokratiet indirekte og instrumentel. Vælgernes kontrol med magthaverne består primært i vælgersanktionen – muligheden for at straffe poltiikerne ved at vælge nogle andre.

Kilde 
 Roger Buch: Demokrati i storbyen. Tilfredshed og manglende deltagelse, Københavns Kommune, 2002

Demokrati
Slangetunge (plante)

 
Slangetunge (Ophioglossum vulgatum) er en bregnelignende plante med 5-25 cm høje blade, der vokser på fx strandenge og heder.

Beskrivelse 
Slangetunge er en flerårig urt med en tæppedannende vækst. Det enlige blad er opret, ægformet og helrandet med to ens sider, som begge er læderagtige og lysegrønne med netagtige bladribber. Formeringsdelen af planten består af en opret stængel, som udgår fra midten af bladet, og som bærer to endestillede og sammenvoksede rækker af sporehuse (deraf plantens danske navn).

Rodnettet består af en lodret jordstængel, som bærer de overjordiske dele og de trævlede rødder.

Højde x bredde og årlig tilvækst: 0,20 x 0,10 (20 x 10 cm/år), heri ikke medregnet skud fra udløbere.

Voksested 

Slangetunge er udbredt i hele Afrika, i det tempererede Asien, i Nordamerika og i Europa inklusive Danmark. Overalt foretrækker den let skygge, fugtmættet luft, neutralt pH og fugtig, næringsfattig jord.

I Danmark vokser den hist og her på Øerne og i Sydøstjylland på strandenge, strandoverdrev, skovenge og heder.

Flodsletterne i Mähren finds langs den vestlige del af Slovakiet. Moldau adskiller Slovakiet og Tjekkiet langs det øvre løb, mens floden skiller Østrig og Slovakiet langs det nedre løb. På den slovakiske side er jorden frugtbar, og her vokser arten sammen med bl.a. blå staudeklematis, brændeskærm, Cerastium dubium (en art af hønsetarm), kinapurløg, klokkeensian, Lathyrus pannonicus (en art af fladbælg, lægenådesurt, Plantago altissima (en art af vejbred), sibirisk iris, smalbladet ask, sommerhvidblomme og Viola pumila (en art af viol)

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Bregner
Planter i Danmark
Flerårige urter
Bundet mandat

Den normale mandat er ubundet – dvs. at repræsentanten vælges uden tilbagekaldelsesret. 

Mens en bundet mandat repræsentant er forpligtet til at føre en bestemt politik.

Politik
Europæiske Jernbaneagentur

Det Europæiske Jernbaneagentur (ERA)  er et af EUs agenturer, der har til opgave at styrke jernbanernes sikkerhed og samvirke i hele Europa. Det blev oprettet i april 2004.  Agenturet har to hovedsæder , begge beliggende i Frankrig. Hovedkvarteret med administration og kontorer ligger i Valenciennes, mens internationale konferencer og møder afholdes i Lille.

Der er omkring 100 ansatte, hvoraf de fleste kommer fra den europæiske jernbanesektor.

Eksterne kilder/henvisninger 
ERAs hjemmeside 
ERA på europa.eu 

Jernbaneagentur
Jernbanetransport
Asklepieion

Asklepieion er templer bygget i den græske oldtid for at hylde guden Æskulap.

Fra omkring 300 f.Kr. steg Æskulaps popularitet og fascinationen af ham. Folk flokkedes til hans templer for at blive helbredte. De overnattede i templet og fortalte den følgende dag deres drømme til en præst, der så ville foreskrive en kur – ofte enten et bad eller besøg i et gymnasium.

Efter sigende skulle Hippokrates have fået medicinsk oplæring på Kos.

Det, der nu kaldes Asklepieion, ligger på den græske ø Kos.

Grækenland i antikken
Kos
Statsministerens åbningstale

Statsministerens åbningstale er den mundtlige redegørelse, som statsministeren ifølge Grundlovens § 38 skal afholde, når en ny folketingssamling indledes. Som minimum sker den første tirsdag i oktober, ved Folketingets åbning. 

I Grundloven af 1953 indskrev man paragraffen om, at statsministeren skal redegøre for "rigets almindelige stilling og de af regeringen påtænkte foranstaltninger", ligesom paragraffens stk. 2 fastslår, at der på grundlag af redegørelsen skal finde en almindelig forhandling sted i Folketinget. Denne forhandling kaldes åbningsdebatten. Redegørelsen om regeringens planer sker i form af et katalog over lovforslag, som regeringen agter at fremsætte i løbet af samlingen.

Statsministre har siden 1925 holdt en sådan åbningstale, selvom karakteren af åbningstalen har udviklet sig meget over årene. Før da havde kongen ret (men ikke pligt) til evt. at holde en åbningstale, når Rigsdagen indledte arbejdet. Denne tale blev oprindeligt kaldt en trontale og dette ord hænger i nogen grad ved, når statsministerens åbningstale kommenteres. Frem til 1874 forekom trontaler med jævne mellemrum men siden da kun meget undtagelsesvis.

Udover de åbningstaler der holdes hvert år i oktober, når Folketinget åbner, holder statsministeren normalt også tiltrædelsestale, når Folketinget åbner efter et folketingsvalg. Selvom dette mange år har været kutyme, er statsministre ikke forpligtet til det i form af Grundloven, modsat af hvad der er tilfældet med den faste åbningstale i oktober. Derfor er disse tiltrædelsestaler som regel kortere og har en langt mindre højtidelig karakter.  

Statsministerens åbningstale vurderes og kommenteres flittigt både af politiske modstandere, kommentatorer og medier, ligesom mange interesseorganisationer forholder sig til den del af talen, der måtte vedrøre deres område.

Talen er en særegen institution, da den holdes fra Folketingets talerstol og derfor indtil for ganske få år siden ikke lignede andre politiske taler, men snarere en oplæsning af et juridisk dokument.

Talen har de senere år varet omkring 40-50 minutter.

Senest afholdte taler 

 1997-2001: Statsminister Poul Nyrup Rasmussen
 2002-2008: Statsminister Anders Fogh Rasmussen
 2009-2010: Statsminister Lars Løkke Rasmussen
 2011-2014: Statsminister Helle Thorning-Schmidt
 2015-2018: Statsminister Lars Løkke Rasmussen
 2019-2021: Statsminister Mette Frederiksen (2021)

De seneste ca. 10 års åbningstaler kan både ses og læses på regeringens hjemmeside.

Eksterne kilder/henvisninger 
 Heyn Nielsen, Peter (2012): Statsministeren fik ordet - historien om den danske åbningstale. Økonomi og politik, årg. 85 (4) s. 87-99.
 Heyn Nielsen, Peter (2012, 2. oktober): Åbningstalen er blevet en salgstale. Politiken, 2. sektion, s. 8.
 Kaare R. Skou: Dansk Politik A-Å, Aschehoug (2005)
 Heyn Nielsen, Peter (2012): Det retoriske statsministerembede. Samfundsøkonomen, årg. 34 (4) s. 44-50.

Referencer 

Folketinget
Taler